**Arbeidsdokument 4**, etter innspill fra valgkretsene.   
Tiltak (kulepunkter) har hovedfokus i neste del av prosessen hos valgkretsene.

**Bargiidbellodat   
Valgprogram Sametingsvalget 2021-2025  
Innledning, Hovedområder og Ambisjoner/Prinsipper**

Innhold

[**Innledning**](#_wo7fjz7xw1wj) **2**

[**Samfunn og befolkning**](#_hbk5kfqzlt1z) **3**

[**Våre språk**](#_1fob9te) **3**

[**Utdanning og kompetanse**](#_3znysh7) **4**

[**Tradisjonell utmarks- naturbruk og kultur**](#_2et92p0) **4**

[Kultur](#_8f53rz9z3b6a) 5

[**Helsetilbud**](#_7sld6gszuwrz) **5**

[**Næringsvirksomhet**](#_1t3h5sf) **5**

[Reindrift](#_4d34og8) 6

[Fiskeri og havbruk](#_ug37gd1re59q) 6

[Landbruk](#_17dp8vu) 7

[Utmarks- og opplevelsesnæring](#_3rdcrjn) 7

[**Ungdom**](#_x61e4mgj9j4c) **7**

[**Klima og Miljø**](#_4k8zr0wzq4oq) **8**

[**Internasjonalt**](#_j11nr3mqnmwn) **8**

[**Ressursområder, arealinngrep og Industri**](#_y9uh8j9034th) **8**

**Arbeiderpartiet/Bargiidbellodat vil ta politisk styring og eierskap for å ivareta rettighetene og fremtidsmulighetene til det samiske folk.**

# **Innledning**

Norge er etablert på territoriet til folk - samer og nordmenn, hvor begge folk har samme rett til- og det samme kravet på å kunne utvikle sin kultur og sitt språk. Arbeiderpartiet/Bargiidbellodat vil at det samiske samfunnet skal gi grunnlag for gode liv basert på det moderne samfunnets prinsipper, samtidig som de tradisjonelle samiske verdiene ligger til grunn for utviklingen. Våre barn og barnebarn skal kunne bo der de selv ønsker, ha arbeid der, snakke de samiske språkene og føle tilhørighet til noe større enn seg selv. De skal tilhøre et fellesskap og føle en sterk stolthet til sin samiske identitet og den arven våre forfedre har overlatt til oss. Vi skal bruke våre eldres kunnskap i arbeidet med å skape det samfunnet vi ønsker, de er en viktig ressurs for å videreføre språk, kultur, tradisjonell kunnskap og levesett.

Denne arven skal Bargiidbellodat gjennom våre politiske valg videreføre inn i framtiden.

Våre ressursområder er bærebjelken for vår eksistens i fortid, nåtid og framtid. Derfor er det viktig å få stadfestet rettighetene til våre områder og ressursene. Bargiidbellodat skal arbeide for at alle kan leve gode liv i et bærekraftig perspektiv, slik at våre etterkommere også kan leve på samme måte i områdene våre. I et slikt bærekraftsperspektiv vil vi også inkludere tradisjonelle samiske næringer, overlevelse og kulturell eksistens inn i framtiden. Innenfor næringene vil alltid tradisjonell kunnskap, urfolksretten og næringenes eksistens gå foran avtaler om rovdyrstammer. Områdene, ressursene og naturen skal fortsatt være her, også etter at vi har levd ferdig.

Landsorganisasjonen (LO) har gjennom sitt internasjonale engasjement i trepartssamarbeidet ILO (Arbeidstakerorganisasjoner, Arbeidsgiverorganisasjoner og Statene) etablert ILO-konvensjon 169. Gjennom Arbeiderbevegelsens arbeid og LO’s engasjement, ble ILO 169 ratifisert av Norge i 1990. Dette er en av hovedpilarene i internasjonal urfolkspolitikk, samepolitikk og norsk politikk. Vi vil fortsette jobben med å følge opp ILO innenfor alle politikkområder sammen med resten av Arbeiderbevegelsen.

Sametinget er det representative folkevalgte organet av og for samene som skal styrke samenes politiske stilling og fremme samenes rettigheter og interesser. Vi skal sikre at utviklingen av det samiske samfunn skjer i samsvar med samenes egne behov, verdier og prioriteringer i forhold til FN`s konvensjoner og ILO konvensjonen. Arbeiderpartiet/Bargiidbellodats overordnede mål er et sterkt Sameting med tillit hos det samiske folk og i befolkningen forøvrig.

Det samepolitiske arbeidet i Arbeiderpartiet/Bargiidbellodat har som mål å arbeide for å virkeliggjøre et samfunn der de sosialdemokratiske verdiene solidaritet og likeverd mellom menneskene skal være bærebjelkene. Vi skal alle bidra til at Arbeiderpartiet/Bargiidbellodat fortsatt skal være den ledende politiske kraft i det samepolitiske arbeidet.  
  
Hovedoppgaven i årene som kommer er å skape nye arbeidsplasser og befolkningsvekst i de samiske områdene. At ungdom kan og vil bo i de lokalsamfunnene der samisk språk og kultur fortsatt er en del av hverdagslivet er en forutsetning for at den samiske kulturen skal overleve. Dette må skje samtidig som man reduserer klimautslipp og tar vare på naturmangfoldet.

Arbeiderpartiet/Bargiidbellodats samepolitikk har sterke fellesskap som mål, og vi vil motarbeide en utvikling der ansvaret for samisk språk privatiseres og blir et ansvar for enkeltmennesket. Arbeiderpartiet/Bargiidbellodat vil ta et særskilt ansvar for å nå målet om at de som har samisk som andrespråk blir funksjonelt tospråklige.  
  
Arbeiderpartiet/Bargiidbellodat vil jobbe for et inkluderende samisk samfunn, der den enkelte skal kunne leve det livet man selv ønsker. Arbeiderpartiet/Bargiidbellodat vil fremme likeverd og likestilling mellom kjønnene, derfor må alle ha de samme muligheten til åpent leve ut sin kjærlighet og seksualitet basert på likeverd og samtykke.  
  
Arbeiderpartiet/Bargiidbellodat vil jobbe for at ungdomsgenerasjonen sees, anerkjennes og støttes. Ungdom er engasjerte, samfunnskritiske og endringsvillige. Det samiske samfunnet må heie ungdomsgenerasjonen frem og sikre grunnlag for generasjonens suksess. Derfor er det viktig for Arbeiderpartiet/Bargiidbellodat å styrke samiske ungdomsorganisasjoner, sikre gode driftsvilkår og utvikle ungdommers muligheter til medvirkning.  
  
Det grønne skiftet skal bidra til verdiskaping med mindre samlet miljøpåvirkning og utslipp. Det økende behovet for energi og kraftproduksjon gir samtidig samfunnsmessige utfordringer. Vi ser at naturen og ressursområdene våre er under sterkt press, og vi må verne om vårt kulturgrunnlag og våre arealer inn i framtiden. Vi må videreføre ressursområdene og naturen til de som kommer etter, slik våre forfedre gjorde for oss. Klimautfordringene er globale. Vi kan bidra i denne kampen.  
Derfor vil Arbeiderpartiet/Bargiidbellodat gjennom sin politikk i Sametinget starte arbeidet med en helhetlig energistrategi som ser på nåværende og fremtidig energibehov og hvordan vi løser overgangen fra fossilt brensel til elektrifisering. Dette må skje raskt slik at den nåværende “bit for bit”-utbyggingen blir stoppet. Vi må innføre forutsigbarhet, prosess og helhetlig tenkning for framtiden.

# Samfunn og befolkning

**Ambisjon:   
Det samiske skal være sterkt og synlig, med levende og sterke fellesskap.**

Prinsipper:  
Fellesskapet må bidra til gode språk, kultur og utdanningstilbud for den samiske befolkningen både i små lokalsamfunn og byene som bidrar til levende og mangfoldige samfunn. Kommunene er viktige premissleverandører i det samiske samfunnet, gjennom fellesskapsløsninger må språk- og kulturpolitikken tilpasses de ulike behov i landet. For å kunne bevare, utvikle og revitalisere samiske språk, kultur og samfunnsliv må kommunene få rammevilkår som utvikler tilfredsstillende fellesskapsløsninger for den samiske befolkningen.

Sapmi skal ha et godt språk, utdannings-og kulturtilbud for den samiske befolkningen som gir levende og mangfoldige samfunn. Språk- og kulturpolitikken skal tilpasses de ulike behov, som bevaring, utvikling og revitalisering av samisk språk, kultur og samfunnsliv. Likeverdige og gode helsetilbud, personell med samisk språk- og kulturkompetanse, må være en naturlig del av det kommunale tjenestetilbud i de samiske samfunnene.

## Våre språk

**Ambisjon:   
Samisk for alle**

Prinsipper:  
Arbeiderpartiet/Bargiidbellodat vil at alle samer skal få mulighet til å bruke sitt samiske språk aktivt. Språket er en de av viktigste identitetsbæreren for samene som folk. Derfor må samisk språk være tilgjengelig for alle som ønsker å utvikle sin samiske identitet, samtidig også de som har tatt tilbake sin samiske identitet og ønsker å lære seg samisk. De samiske språkene må bevares og videreføres til kommende generasjoner, slik bevares språkene inn i framtiden. For å få dette til må samisk innføres som ordinært fag for alle i grunnskolen.  
  
Tiltak:

* Økt satsing på utdanningstilbud gjennom Sami Allaskuvla, UiT og Nord universitet og språksentrene  
  Aktivt arbeid med å ivareta og utvikle alle samiske språk
* Arbeiderpartiet/Bargiidbellodat vil gjennomføre et løft for samisk som andrespråk, og gi økonomisk og faglig støtte til de kommunene som vil være med på det.

## Utdanning og kompetanse

**Ambisjon:   
Samisk språk og kultur brukes aktivt i hele landet for å styrke samisk identitet og fellesskap. Fleksible utdanningstilbud må utvikles slik at folk kan utdanne seg hele livet der de bor.**Prinsipper:  
Arbeiderpartiet/Bargiidbellodat mener at alle i barnehage og skole skal lære om samisk språk og kultur, og få tilbud om opplæring i og på samisk. Antall samisktalende skal øke, og det skal utvikles flere arenaer for de samiske språkene  
Kommuner skal få tilført tilstrekkelige ressurser slik at barn og unge oppnår læring både i og på samisk. Alle barn og unge som ønsker det skal få opplæring i og på samisk. Alle barn og unge i barnehager og skoler skal lære om samisk språk og kultur. Gode fellesskapsløsninger innenfor barnehage og skole skal alltid være det bærende i samfunnet.   
  
Arbeiderpartiet/Bargiidbellodat mener at samisk språk- og kulturkompetanse skal være en naturlig del av utdanningen innen helse- og omsorgsyrker.   
  
Tiltak:

* Arbeide for lovfesta rett til samisk barnehagetilbud med morsmålsopplæring
* Lovfeste rett til språksamlinger for elever som har samisk fjernundervisning

## Tradisjonell utmarks- naturbruk og kultur

**Ambisjon:   
Samisk kultur skal være synlig, tilgjengelig og tilrettelagt for en tradisjonell bruk av naturen.**

Prinsipper:Samisk kultur skal være synlig og tilgjengelig gjennom et variert kulturliv. Utmarksressursene og andre naturressurser er viktige utgangspunkt for samisk kultur, språk, identitet og samfunnsliv. Samene som folk har alltid levd av og i naturen, derfor må områdene forvaltes i et evighetsperspektiv for kommende generasjoner. Kollektive rettigheter, fellesskap og familie skal fremdeles være en av grunnsteinene i det samiske samfunnet.

Arbeiderpartiet/Bargiidbellodat skal være en pådriver for å styrke kulturnæringssatsingen i det samiske samfunn, og bidra til å støtte kulturaktiviteter og sikre utvikling av den samiske kulturarven, både som tradisjonsbærer og grunnlag for nyskapende og lønnsomme næringsveier.

Samisk kultur og kulturuttrykk skal ha den samme utviklingen og utviklingsmulighetene som samfunnet forøvrig. Det er fellesskapets ansvar at samisk kulturarv registreres, dokumenteres og beskyttes inn i framtiden som vårt folks felles eie. Det er kulturen som definerer menneskene og binder oss sammen gjennom en selvdefinert identitet og tilhørighet.

Arbeiderpartiet/Bargiidbellodat vil bruke Sametinget som politisk organ for å sikre urfolks rett til å delta i bruk, styring og bevaring av naturressurser i våre landområder og at blant annet tradisjonell bruk som jakt, fiske, fangst og sanking skal anerkjennes som viktige faktorer for å opprettholde vår urfolkskultur, økonomiske selvberging og utvikling.

Tiltak:

* Naturgrunnlaget for samisk kultur må få et rettslig vern
* Samiske kulturminner og landskapsområder må løftes frem som kulturarv
* Jobbe for Joddu i Tana, dvs et felles bygg for Nasjonalt villakssenter, Tana museum og andre beslektede kompetansemiljø
* Skal jobbe for at samisk kulturarv registreres, dokumenteres og beskyttes inn i framtiden som vårt folks felles eie.

##### Kultur

**Ambisjon:  
Samisk kultur og kulturarv skal være synlig og tilgjengelig**

Prinsipper:  
Kulturen vår skal være utgangspunkt for Sametingets kultursatsing i samfunnet

Tiltak:

* Sikre de samiske museene, teatrene, kulturinstitusjonene og festivalers eksistens og utviklingsmuligheter.
* Jobbe for finansiering av samiske barneteatertilbud med Barneteateret i Tana for å kunne utvikle modeller for utvide det til nasjonale tilbud  
  Arbeiderpartiet/Bargiidbellodat skal jobbe for å sikre et samisk bokbusstilbud

## Helsetilbud

**Ambisjon:**  
**Likeverdige og gode helse- og omsorgstilbud.**   
  
Prinsipper:  
Ansatte med samisk språk- og kulturkompetanse skal være en naturlig del av det kommunale tjenestetilbud til nytte for alle samer. Helseutfordringer må møtes med tilbud som er kunnskapsbasert og kulturspesifikk. Det må legges til rette for økt forskning både på årsaker til og hvordan man kan få redusert vold og overgrep i samfunnet, som særlig rammer samiske kvinner.   
  
Tiltak:

* Aktivt rekruttere ansatte med språk- og kulturkompetanse på alle nivåer i helsetjenesten
* Gi et nasjonalt tilbud om samisk språk og kulturkompetanse til helsepersonell

# Næringsvirksomhet

**Ambisjon:   
Våre etterkommere skal også kunne bo der de ønsker, ha arbeid, og tilhøre sterke samiske fellesskap med ressursområder og ressurser tilgjengelig.**

Prinsipper:  
Arbeiderpartiet/Bargiidbellodats mål er å legge til rette for å skape flere arbeidsplasser og attraktive lokalsamfunn. En variert bosettings- og samfunnsstruktur gir større muligheter for å ivareta samisk kultur, språk og næringsliv. Utmark og bruk av denne er viktig for alle i Sapmi. Naturen er viktig for å kunne høste av og til rekreasjon.  
Gjennom Sametingets næringspolitikk vil Arbeiderpartiet/Bargiidbellodat sikre at det materielle grunnlaget for samiske samfunn består og utvikles. Vi vil bygge på de kultur og naturgitte fortrinnene vi har, blant annet utmarkas verdi for næring og tradisjonell bruk.

Vår næringspolitikk er å legge til rette for nyskaping gjennom kombinasjoner mellom nye næringer og små og store aktører. Samfunnsøkonomisk vekst, verdiskaping og lønnsomhet i utnyttelsen av ressurser skal måles i bosetting, skapte arbeidsplasser og ringvirkninger lokalt.Sametinget skal være en støttespiller for kommunene for å utvikle arbeidsplasser. Arbeiderpartiet/Bargiidbellodat skal være en sterk bidragsyter til utvikling gjennom dialog med arbeidslivsorganisasjonene.I mange samiske samfunn er jordbruk og fjordfiske viktige næringer for et variert og bærekraftig livsgrunnlag. Det er derfor viktig at disse tradisjonelle næringsveiene også anerkjennes som likeverdige samiske næringer.

##### Reindrift

**Ambisjon:   
En fremtidsrettet reindriftsnæring hvor næringsgrunnlaget sikres slik at-, språk, kultur og natur fortsatt skaper arbeidsplasser, inntekter og merverdi for fellesskapet**  
Prinsipper:  
Arbeiderpartiet/Bargiidbellodat skal tilrettelegge for at reindriftens næringsgrunnlag skal kunne ha tilstrekkelig med ressurser for å hevde sine rettigheter på likeverdig plan med staten, fylkeskommunene, kommunene og andre interesser i samfunnet.  
Sikre at reindrifta har tilstrekkelig og forutsigbare rammevilkår for sin drift, og at de sikres et inntektsgrunnlag på lik linje med andre primærnæringer.  
  
Tiltak:

* Vi vil arbeide for at reindriftsnæringens rettssikkerhet i offentlig forvaltning sikres.
* Arbeiderpartiet/Bargiidbellodat skal arbeide for for ei reindrift med økt inntjening
* Sikre at det finnes kunnskap og kompetanse om reindrift i alle forvaltningsledd.
* Arbeide for økte HMS-tiltak slik at reindriftsutøvere reduserer risiko for skader

##### Fiskeri og havbruk

**Ambisjon:   
Våre rettigheter til ressursene i havet og forvaltningen av disse anerkjennes, slik at vi fortsatt kan leve og bo i våre tradisjonelle områder.**

Prinsipper:  
Fiskeri og havbruk er viktige næringer i våre kystsamfunn. Ressursene i havet tilhører fellesskapet og skal utnyttes på en økologisk bærekraftig måte, slik at det skapes arbeidsplasser og verdier for en sterk bosetting langs kysten og i fjordene. Utnyttelse av ressursene skal bidra til bosetting langs kysten og i fjordene, og sikre sjøsamenes rett til fiske slik at man kan leve av det. Forvaltningen av ressursene i havet skal ha målsetting om å utvikle sterke bestander og høstingsmetoder som gir best mulig langtidsutbytte.   
  
Sjølaksefisket som næring, tradisjonsbærer og identitetsskaper må ha eksistensgrunnlag og en naturlig plass i forvaltningen. Fjordene er viktige oppvekstområder for fisk, derfor må forbudet mot båter over 15 meter til å fiske innenfor fjordlinjene håndheves strengt, ingen generelle dispensasjoner innvilges.  
Sjømatindustrien skaper arbeidsplasser og ringvirkninger. Samfunn som berøres av virksomheten skal ha kompensasjon for miljømessige ulemper og arealbindinger. Utviklingen innenfor havbruk må styres slik at den tradisjonelle høstingen av havets ressurser ikke blir fortrengt eller skadelidende.

Tiltak:

* Sikre rekruttering til fiskeryrket gjennom å endre nasjonal politikk
* Jobbe for å flytte en større del av torskekvotene over til kystflåten

##### Landbruk

**Ambisjon:   
Landbruk som grunnlag for bosetting og verdiskaping**

Prinsipper:  
Bærekraftig og variert struktur i jordbruket i samiske områder med tilrettelagt infrastruktur og driftsgrunnlag. Selvforsyning og selvberging gjennom lokal matproduksjon er med på å opprettholde ressursgrunnlaget.  
  
Tiltak:

* Arbeiderpartiet/Bargiidbellodat skal jobbe for utbedring av infrastruktur til gode for landbruket
* Arbeiderpartiet/Bargiidbellodat vil styrke arbeidet med lokal- mat, videreforedling og merkevarebygging.

##### Utmarks- og opplevelsesnæring

**Ambisjon:   
Skape flere tilbud innenfor samiske utmark- og opplevelsesnæringer basert på samisk kultur og tradisjon.**

Prinsipper:  
Arbeiderpartiet/Bargiidbellodat vil bidra til å utvikle flere samiske kulturnæringer og opplevelsestilbud basert på samisk kultur og samiske matspesialiteter, herunder utdanning innen samisk reiseliv.  
Vi skal selv være i førersete for å videreutvikle opplevelsesnæringen med forankring i vår egen historie, kultur og bosetting. Dette for å sikre lokalt eierskap og flere arbeidsplasser som kommer våre samfunn til gode.   
  
Tiltak:

# Ungdom

**Ambisjon:  
Det er ungdommen som skal skape framtida, derfor er vår oppgave å skape arenaer for ungdommen i dag slik at de er rustet for oppgaven.**  
Prinsipper:  
Ungdom er engasjerte, samfunnskritiske og endringsvillige. Det samiske samfunnet må heie ungdomsgenerasjonen frem og sikre grunnlag for generasjonens suksess. Vi trenger sterke samiske ungdoms stemmer på et nasjonalt og et internasjonalt plan, som representerer framtida for Sápmi. Arbeiderpartiet/Bargiidbellodat skal kjempe for at ungdom engasjementet heies frem og at organisasjoner sikres gode driftsvilkår, samt at ungdoms stemme høres i Sametingets arbeid og Samisk Parlamentarisk Råds arbeid. Vi støtter ungdomsgenerasjonen.   
  
Tiltak:

# Klima og Miljø

**Ambisjon:  
Sametinget skal gå i front for klimanøytrale samfunn bygd på samiske tradisjoner og kultur**

Prinsipper:  
Klimaendringene er vårt tids største utfordring og preger allerede vår hverdag. Sápmi og næringene som er viktig for de samiske samfunn og den samiske befolkningen skal gis mulighet til fortsatt utvikling, vi trenger derfor mer forskning og kompetanse. Mange av tiltakene som nå settes i gang i storsamfunnet for å møte klimaendringer rammer samiske næringer. Det må derfor settes i gang et arbeid for et klimanøytralt Sápmi i regi av sametinget for å få en utvikling som også er på samiske samfunns premisser.

Tiltak:

# Internasjonalt

**Ambisjon:   
Urfolk som premissleverandør for en solidarisk samfunnsutvikling gjennom sitt språk, sin kultur, sine ressursområder og sitt fellesskap.**

Prinsipper:  
Styrke Samisk Parlamentarisk Råd (SPR) slik at urfolk i fellesskap setter dagsorden for utviklingen i sine områder og lokalsamfunn. Vi skal selv sikre både den materielle og immaterielle kulturarven og grunnlaget for vår bosetting og kulturutøvelse med særlig vekt på nordområdene. Sametinget skal kunne bidra til beslutningsgrunnlag som påvirker vår hverdag, gjennom viktige kanaler som EU, FN og andre internasjonale arenaer.  
  
Tiltak:

# Ressursområder, arealinngrep og Industri

**Ambisjon:  
Det skal være forutsigbarhet og strenge rammer for arealinngrep i samiske områder, og en arealveileder for å ivareta urfolksretten og ILO 169.**

Prinsipper:  
For Arbeiderpartiet/Bargiidbellodat er det et klart krav om at folkeretten, menneskerettigheter samt urfolks rettigheter ivaretas og vektlegges for å sikre grunnlaget for samisk- , kultur, samfunn, interesser og rettighetshavere i arealinngrep og utbyggingssaker.   
De samiske primærnæringene som eksempelvis reindrift, fiske, jordbruk og utmarksbruk er viktige kulturbærere for det samiske samfunnet og bør ha et særskilt vern i utbyggingssaker. Derfor må primærnæringene hensyntas særskilt slik at man ikke etablerer nye arealkonflikter ved arealinngrep og industriutbygginger.   
Verdien av inngrepsfrie naturområder, områder med sårbare og truede arter og naturtyper, ressursområder, reinens leveområder, friluftslivsområder og reiseliv, skal særlig vektlegges.

**Tiltaksområder:**  
Fiskeoppdrett til havs og annen sjøbasert oppdrettsvirksomhet har etterhvert blitt en arealkrevende matproduksjonsindustri, ofte i konkurranse med arealer for tradisjonell høsting av havets ressurser. Denne utviklingen vil vi i Arbeiderpartiet/Bargiidbellodat styre slik at den tradisjonelle høstingen av havets ressurser, særlig inne i fjordene, ikke blir fortrengt og skadelidende.

Bygging av infrastruktur må skje i forståelse med folkeretten og samiske næringsutøvere, og ta hensyn til deres behov. Infrastrukturutbygging er viktig for utvikling av reiselivsnæringen, og sentral for likeverdige helsetilbud og samfunnsmessig sikkerhet.  
Denne infrastrukturbygging er i nær fremtid særlig gjeldende med tanke på videreføring av Nord-Norgebanen og jernbane Finland/Norge som vil berøre mange reinbeitedistrikt. Slike utbygginger må hensynta samiske rettigheter, og sikre at blant annet beitearealer ivaretas. Derfor må det etterstrebes løsninger som næringa kan leve med.

Gruveprosjekter som planlegges lagt i områder der det utøves samisk næringsvirksomhet, må skje i dialog med de aktuelle stedlige næringene og rettighetshavere. Eventuelle planlagte mineralutvinningsprosjekter må derfor planlegges slik at allerede etablerte samiske næringer ikke blir skadelidende.

Det er knyttet stor usikkerhet og konflikt til vindkraftutbygging i områder hvor samiske næringsinteresser eller rettighetshavere blir berørt. Her må rettighetshavere bli tatt med i prosessene i henhold til urfolksretten og særlig ILO169. På det grunnlaget kan ansvarlige myndigheter avvise utbyggingsprosjekter med negative konsekvenser for samiske næringsinteresser, både materielle og immaterielle kulturinteresser og arealinteresser.Arbeiderpartiet/Bargiidbellodat forventer at man hensyntar natur, miljø og verdifulle friluftsområder, og vil at store verdifulle naturområder uten tekniske inngrep og støy skal verdsettes når det bestemmes hvor vindindustri skal bygges.   
Man bør se på flytende havvindindustri som alternativet hvis landbasert vindindustri er løsningen på det grønne skiftet. Denne etableringen skal dog ikke skje på kjente fiskeplasser. Samtidig bør det være klart at hvis utbygging av havvindparker eller eventuelle utslipp går utover eksisterende eller fremtidig næringsvirksomhet, fiskeri, bosetting eller vil gjøre skade på økosystemet så ønsker Arbeiderpartiet/Bargiidbellodat et vern av de berørte havområdene.

**Arbeiderpartiets/Bargiidbellodats mål er at vi skal bevare, videreføre og utvikle det samiske samfunnet for framtida. Vi vil arbeide med å legge forholdene til rette for at samer kan sikre og utvikle sitt språk, sin kultur og sitt samfunnsliv.**